ANDREW WOMMACK EVANKELIUMIN ÄÄRELLÄ
JUMALAN TODELLINEN LUONTO 23/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Juhlimme Charis-raamattukoulun 20-vuotisjuhlavuotta.
Ole hyvä, Andrew. ―Tervetuloa evankeliumin äärelle.
Jatkan edelleen opetusta Jumalan todellisesta luonnosta.
Tämä on sarjan kolmanneksi viimeinen jakso.
Suosittelen kirjaani tästä aiheesta.
Kaikki eivät samaistu opetukseeni ja ajattelevat, että se koskee muita, -
mutta uskon, että jokainen ohjelman katsoja voi hyötyä siitä.
Opetussarjani siis loppuu pian, joten ota siitä kaikki irti.
Tänään haluan puhua Johanneksen evankeliumin luvusta 12.
Viimeksi puhuin jakeista 2. Kor. 5:19―21 ja Room. 8:1―4.
Sanoin, että Jumala ei vain kääntänyt katsettaan pois -
ja päättänyt lakata tuomitsemasta syntejä ja alkaa olla armollinen.
Pyhä Jumala ei voi tehdä sellaista.
Hänen vihansa, tuomionsa ja oikeutensa oli pakko tyydyttää.
Jumala ei siis muuttunut. Raamattu sanoo, ettei Hän muutu.
Hän on sama eilen, tänään ja iankaikkisesti.
Hän tuomitsi syntimme, mutta pani tuomion kokonaan Jeesuksen ylle.
Koska Jeesus maksoi koko syntivelkamme, -
Jumala ei ikinä ole meille vihainen eikä nuhtele meitä.
Niin sanotaan jakeissa Jes. 54:9―10. Se on väkevä raamatunkohta.
Selitän tätä asiaa Johanneksen evankeliumin luvun 12 avulla.
Tämä tapahtui juuri ennen Jeesuksen ristiinnaulitsemista.
Häntä arvosteltiin kuten tavallista, ja Hänen arvovaltaansa koeteltiin.
Jakeessa Joh. 12:28 Jeesus sanoi: "Isä, kirkasta nimesi!"
"Niin taivaasta tuli ääni: -
'Minä olen sen kirkastanut, ja olen sen vielä kirkastava'."
Jeesus puhui Isälleen, -
ja Hän vastasi: "Olen kirkastanut sen kauttasi ja olen sen vielä kirkastava."
Jae 29 "Niin kansa, joka seisoi ja kuuli sen, sanoi ukkosen jylisseen.
Toiset sanoivat: 'Häntä puhutteli enkeli'."
Tämä on sivuseikka enkä keskity tähän enempää, -
mutta ihminen, joka ei halua uskoa vaan on kovettanut sydämensä, -
keksii selityksen vaikka omin korvin kuulemalleen Jumalan äänelle.
Toiset selittivät sen olleen ukkonen, toiset taas kuulivat äänen selvästi.
Sydämesi tila määrittää, uskotko vai et. Ketään ei voi pakottaa uskomaan.
Moni sanoo, että jos poikani todella herätettiin kuolleista, -
minun pitäisi hankkia siitä todisteet, julkaista ne uutisissa -
ja pakottaa ihmiset uskomaan. Ketään ei voi pakottaa uskomaan.
Ajattele ihmisiä, jotka näkivät Lasaruksen herättämisen kuolleista.
Neljä päivää kuolleena ollut mies tuli haudasta käärinliinoihin käärittynä.
Käärinliinat käärittiin molempien jalkojen ympäri, -
ja niiden kanssa oli mahdotonta kävellä.
Silti Jeesus sanoi: "Lasarus, tule ulos", -
ja tämä tuli haudan ovelle kuin muumio.
Kuolleista herättäminen oli ihme, mutta jos joku ajatteli, -
ettei hän ehkä ollutkaan kuollut, vaan näytti vain kuolleelta, -
miten hän sitten pääsi haudasta ulos? Hänet siirrettiin haudan ovelle.
Kaikki tapahtumassa oli ihmettä.
Silti osa ihmisistä ei uskonut sitä, vaikka he olivat paikalla.
He menivät fariseusten luo pohtimaan Jeesuksen ja Lasaruksen tappamista.
Tästä on monia esimerkkejä. Usko nousee sydämestä, ei ulkoa.
Ketään ei voi suostutella tai pakottaa uskomaan. Jos sydämesi on kova, -
et usko, vaikka joku nousisi kuolleista, Joh. 16:31.
Jeesus sanoi niin rikkaasta miehestä, joka päätyi helvettiin -
ja pyysi Abrahamia lähettämään Lasaruksen virvoittamaan itseään -
ja saarnaamaan hänen veljilleen.
Abraham sanoi, että veljillä oli Mooses ja profeetat, uskokoot heitä.
Mies sanoi, etteivät he uskoisi Sanaa, mutta kuolleista noussutta kyllä.
Abraham sanoi, ettei siitäkään olisi apua, elleivät he uskoneet Sanaa.
Nämäkin ihmiset kuulivat Jumalan äänen omin korvin, -
mutta päättivät olla uskomatta. Jos et todella halua uskoa, -
jos et avaa sydäntäsi ja anna uskon tulla sisältäpäin, -
sinua ei voi saada uskomaan väittelyn, ihmeiden tai minkään avulla.
Toiset siis puhuivat ukkosesta, toiset sanoivat enkelin puhuneen.
Jae 30 "Jeesus vastasi ja sanoi: -
'Ei tämä ääni tullut minun tähteni, vaan teidän tähtenne.
Nyt käy tuomio tämän maailman ylitse; -
nyt tämän maailman ruhtinas pitää heitettämän ulos.
Ja kun minut ylennetään maasta, niin minä vedän kaikki tyköni.'"
Tätä jaetta sovelletaan usein väärin ja irrallaan asiayhteydestään.
Olen tehnyt niin itsekin aivan palvelutyöni alkuvaiheessa.
Ajattelin sen tarkoittavan, että jos vain saarnaisin oikein -
ja todella korottaisin Jumalaa, sanoma vetäisi kaikki Jumalan luo.
Moni sanoo tämän jakeen pohjalta, että jos pastori saarnaa oikein -
ja korottaa Jeesusta, hänen seura- kuntansa pitäisi olla suuri ja kasvava.
Jos Jeesusta korotetaan, Hän vetää ihmiset puoleensa. Ei se niin mene.
On toki totta, että jos pastorilla on Pyhän Hengen voitelu, -
Jumala ylentää hänet ja käyttää häntä saavuttamaan ihmisiä.
Jumala haluaa seurakunnan kasvavan ja muuttavan maailmaa, -
mutta tässä ei puhuta siitä, itse asiassa ehkä jopa päinvastoin.
Monet maailman suurimmista seurakunnista ovat joutuneet -
tekemään kompromisseja houkutellakseen kaikki nuo ihmiset.
Niiden jumalanpalvelukset on typistetty enintään tunnin pituisiksi.
Musiikille on varattu vartti, ja siihen liittyy tarkka koreografia, -
värivalot ja savukoneet. Saarna kestää vain 15―20 minuuttia.
Se vetää ihmisiä puoleensa, sillä se ei vaadi suurta sitoutumista.
Ihmiset ovat tyytyväisiä, kun heidän ei tarvitse antaa Jumalalle enempää.
En sano, että jumalanpalveluksen pitäisi välttämättä olla pitkä, -
mutta nuo seurakunnat ovat tehneet myönnytyksiä.
Ne eivät saarnaa Pyhän Hengen kasteesta tai paranemisesta -
ja varovat loukkaamasta ketään. He pelkistävät evankeliumin -
niihin peruselementteihin, jotka kaikki varmasti hyväksyvät.
Näin toimivat monet suuret kirkot, mutta ne eivät korota Jumalaa.
Ei pienessä seurakunnassa ole mitään erityistä siunausta, -
mutta jotkut isot seurakunnat ovat isoja noiden myönnytysten takia, -
eivät Jeesuksen korottamisen takia.
Katso vielä jaetta 32: -
"Ja kun minut ylennetään maasta, niin minä vedän kaikki tyköni."
Englanninkielisessä käännöksessä sanotaan 'kaikki ihmiset', -
ja sana 'ihmiset' on kursivoitu. Se tarkoittaa sitä, -
ettei se esiinny alkuperäistekstissä, mutta kääntäjät kokivat -
joutuvansa lisäämään sen tekstin selkeyden takia.
Sana 'ihmiset' on kursivoitu, sillä alkuperäistekstissä -
ei sanota mitään ihmisistä. Siinä sanotaan kirjaimellisesti: -
"Ja kun minut ylennetään maasta, niin minä vedän kaikki tyköni."
Ketkä tai mitkä kaikki? Kääntäjät tulkitsivat sen tarkoittavan ihmisiä, -
mutta olivat tarpeeksi rehellisiä ilmoittaakseen, että se oli lisäys.
Ehdotan, että jaetta tarkastellaan edellisen jakeen pohjalta: -
"Nyt käy tuomio tämän maailman ylitse; -
nyt tämän maailman ruhtinas pitää heitettämän ulos."
Tuota jaetta seuraava jae taas kuuluu: "Mutta sen hän sanoi antaen tietää, -
minkäkaltaisella kuolemalla hän oli kuoleva."
Tässä ei puhuta Jeesuksen julistamisesta oikealla tavalla, -
vaan maasta ylentäminen viittaa ristiin, joka tullaan nostamaan ylös.
Ristillä roikkuvahan oli paljon ympärillä olevien päitä ylempänä.
Siksi ristiinnaulitsemiseen viitattiin näillä sanoilla.
Jae 33 sanookin sen: "Mutta sen hän sanoi antaen tietää, -
minkäkaltaisella kuolemalla hän oli kuoleva."
Jeesus siis sanoi, että kun Hänet ristiinnaulitaan, -
Hän vetää kaikki tykönsä. Ketkä tai mitkä kaikki?
Asiayhteydessä puhutaan tuomiosta. Uskon tämän jakeen tarkoittavan, -
että kun Jeesus ristiinnaulittaisiin, Hän vetäisi omaan ruumiiseensa -
kaiken Jumalan tuomion koko maailman syntejä kohtaan.
Se on ihmeellinen toteamus, -
mutta uskon, että Jeesus tarkoitti sitä. Hän oli kuin ukkosenjohdatin.
Ukkosenjohdattimen tehtävä on vetää salamat puoleensa, -
koska se on maadoitettu. Se pelastaa talon tai muun kohteen salamoilta.
Jeesus oli kuin ukkosenjohdatin, joka veti puoleensa -
kaiken Jumalan tuomion. Me ansaitsimme tuomion, ei Jeesus, -
mutta jakeen 2. Kor. 5:21 mukaan Jeesus tuli synniksi puolestamme.
Syntimme tuomittiin Hänen lihassaan, kuten jakeessa Room. 8:3 sanotaan.
Kaikki Jumalan viha tuli Herran Jeesuksen ylle. Aivan kaikki.
Vihan viimeinenkin pisara.
Jos voisit todella uskoa sen, mitä Raamattu tästä sanoo, -
se mullistaisi suhteesi Jumalaan.
Uskonto on kuitenkin opettanut, että Jeesusta toki tarvittiin -
ja että Hän maksoi synnit osittain, mutta meidänkin pitää kärsiä.
Emme voi tulla Jumalan eteen ikään kuin emme olisi ikinä tehneet syntiä, -
vaan meidän pitää tulla tietoisina synneistä ja arvottomuudesta.
Lapsuuteni kirkossa sanottiin: "Olen vanha syntinen, pelastettu armosta."
Ihmisten piti jatkuvasti kantaa arvottomuuttaan ja ajatella syntejään.
Tuo lause tiivistää sen hyvin: "Olen vanha syntinen, pelastettu armosta."
Sen pitäisi kuulua: "Olin vanha syntinen ja minut on pelastettu, -
mutta olen nyt tullut Jumalan vanhurskaudeksi."
2. Kor. 5:21 "Sen, joka ei synnistä tiennyt, hän meidän tähtemme -
teki synniksi, että me hänessä tulisimme Jumalan vanhurskaudeksi."
Jeesus ei vain maksanut syntejäni. Hän antoi minulle vanhurskautensa.
Olen nyt vapaa synnintunnosta, eikä minun pitäisi kutsua itseäni -
vanhaksi syntiseksi, joka on pelastettu armosta.
Myönnän toki, että olin syntinen enkä ansaitse mitään Jumalalta, -
mutta olen ottanut Jeesuksen vastaan, ja Jeesus maksoi kaikki syntini, -
menneet ja nykyiset ja jopa synnit, joita en ole vielä tehnyt.
Kaikki syntini on pyyhitty pois, enkä ole syyllinen Jumalan edessä.
Sen sijaan hyväkseni on luettu Jumalan vanhurskaus.
Voin astua Jumalan eteen yhtä rohkeasti kuin Jeesus, -
sillä sain Hänen vanhurskautensa. Se ei ole lähtöisin minusta, -
vaan se luettiin hyväkseni, koska uskoin Jeesukseen.
Olen yhtä pyhä, puhdas ja vanhurskas kuin Jeesus.
Ihmiset, jotka eivät ymmärrä tätä, syyttävät minua jumalanpilkasta, -
kun kehtaan sanoa olevani yhtä vanhurskas kuin Jeesus.
Olen vanhurskas, koska olen saanut lahjaksi Jeesuksen vanhurskauden.
Se ei ole puutteellista vanhurskautta tai omavanhurskautta.
Jeesus otti kaikki syntini, ja kaikki Jumalan tuomio -
tuli Hänen ylleen. Siksi olen nyt vapaa. Olen puhunut siitä, -
että jakeen Room. 5:13 mukaan syntiä ei lueta, missä lakia ei ole.
Olen selittänyt syntien lukemista jonkun viaksi luottokortin avulla.
Jos maksan jotain luottokortilla, en ole vielä maksanut sitä, -
mutta antamieni tietojen perusteella lasku voidaan sälyttää kontolleni.
Kuvitellaan, että ostaisin jotain ja tarjoaisin luottokorttiani, -
mutta Jeesus työntäisi minut syrjään ja maksaisi sen omalla kortillaan.
Se laskutettaisiin silloin Häneltä. Jos Jeesus olisi jo maksanut -
minun ostokseni, mitä hyötyä siitä olisi, että haluaisin välttämättä -
maksaa osan ostoksesta, kun kerran sain sen omakseni.
Haluaisin maksaa jotain, vaikka Jeesus maksoi jo koko hinnan.
Jos kauppa lähettäisi minulle laskun sadan dollarin tavaroista, -
jonka joku muu jo maksoi, karhuten minulta 25 dollaria, -
koska kerran sain tavarat itselleni, -
en tietenkään maksaisi laskua, koska se olisi kerran jo maksettu.
Jos joku jo maksoi ostokseni, miksi minun pitäisi maksaa niistä?
Se olisi vain tyhmää. Ei ole pyhää eikä nöyrää -
vaan yksinkertaisesti typerää maksaa jotain, joka on jo maksettu.
Jeesus veti itseensä kaiken tuomion -
ja maksoi jokaisen synnin, jonka olet tehnyt tai tulet tekemään.
Saatat ajatella, että on Jumalan mielen mukaista ja nöyrää -
olla tietoinen synneistäsi ja ajatella, ettet ole yhtä pyhä kuin muut, -
koska olet elänyt niin kamalaa elämää. Uskonto on opettanut, -
että se on oikea, nöyrä asenne. Minusta se on vain typerää.
Syntisi on jo maksettu. En tarkoita, että sinun pitäisi koskaan unohtaa, -
että olet saanut anteeksi suuren velan.
On hyvä muistaa, kuinka syvälle olemme langenneet, -
jotta osaisimme arvostaa synneistämme maksettua hintaa.
En siis kehota sinua unohtamaan, mitä Jumala on hyväksesi tehnyt, -
mutta älä myöskään elä syyllisyyden ja tuomion alla ihmetellen, -
kuinka Jumala saattoi tehdä mitään hyväksesi, koska olet niin arvoton.
Silloin korotat enemmän syntejäsi kuin Jeesuksen uhria.
Syntisi ovat sinulle tärkeämpi asia kuin niiden sovitus.
Jos meillä on oikea ja raamatullinen asenne tähän ja ymmärrämme, -
että Jeesus veti puoleensa kaiken tuomiomme,
Jumalaa aidosti korottava reaktio on astua Hänen eteensä rohkeasti, -
kuten jakeessa Hepr. 4:16 sanotaan.
"Käykäämme sentähden uskalluksella armon istuimen eteen, -
että saisimme laupeuden ja löytäisimme armon".
Kunnioitamme Jumalaa, jos tulemme Hänen eteensä -
rohkeasti vanhoina syntisinä, jotka on pelastettu armosta -
ja jotka ovat nyt tulleet Jumalan vanhurskaudeksi.
Jumalaa ei miellytä se, että kannamme syyllisyyttä ja tuomiota.
Laki on saanut aikaan sen, että ne ovat vahvasti esillä monen elämässä.
Laki oli kuoleman ja kadotustuomion virka, 2. Kor. 3:7 ja 9, -
Laki teki meidät tietoisiksi synnistä, Room. 3:20.
Laki tuomitsi meidät ja teki synnin ylen määrin synnilliseksi, Room. 7:13.
Ihmiset keskittyvät synteihinsä, -
koska laki keskittää huomiomme synteihimme ja arvottomuuteemme.
Lain takia useimmat ihmiset ovat hyvin tietoisia arvottomuudestaan.
Meidän täytyy päästä pois lain alta ja ymmärtää, että Jeesus maksoi -
aivan kaikki syntimme. Meillä ei ole enää mitään maksettavaa.
Meidän pitäisi astua Jumalan eteen rohkeasti mutta nöyrinä muistaen, -
ettemme ansaitse sitä itse vaan olemme pahoja syntisiä, -
mutta koska Jeesus kantoi kaiken Jumalan vihan ja tuomion, -
meidän ei pidä tulla Jumalan eteen puhuen synneistämme, -
vaan ylistäen Häntä siitä, että Jeesus kantoi syntimme.
Jos tunnet olevasi kuin pieni hyttynen norsun selässä -
tullessasi Jumalan eteen, älä puhu omasta pienuudestasi, -
vaan puhu siitä, kuinka ihmeellinen Jumala on rakastaessaan kaltaistasi.
Vaikka olet tietoinen siitä, että olet syntinen -
ja Jumalan kirkkautta vailla, sinun ei tarvitse olla erossa Jumalasta -
eikä epäillä, käyttääkö Hän voimaansa, koska et ansaitse sitä.
Sinun pitää ymmärtää, että Jumala pani kaikki syntisi Jeesuksen ylle, -
Jeesus maksoi ne ja olet nyt lain mukaan vapaa.
Syntisi on sovitettu, koska Jeesus kärsi tuomion puolestasi.
Jos ymmärrät tämän, voit tulla Jumalan luo nöyrästi sanoen, -
ettet ansaitse Jeesuksen uhria, mutta otat sen vastaan.
Silloin voit astua Jumalan läsnäoloon rohkeasti -
ilman synnintuntoa tai pelkoa tuomiosta tai hylkäämisestä.
Vain harvat uskovat toimivat näin, sillä heillä on väärä käsitys Jumalasta.
He luulevat, että laki on yhä voimassa ja että Jumala on yhä vihainen -
ja rankaisee meitä synneistämme. Kaikki syntisi on jo tuomittu.
Jos et ole vielä ottanut Jeesusta vastaan Pelastajanasi, -
kaikki, mitä olen sanonut, on totta sinunkin kohdallasi, -
mutta Room. 5:2:n mukaan pääset käsiksi tähän armoon uskon kautta.
Vaikka Jeesus kuoli ja maksoi syntisi, siitä ei ole sinulle hyötyä -
ennen kuin otat sen vastaan.
Jos et ole tietoisesti ottanut Jeesusta Herraksesi ja Pelastajaksesi, -
katunut syntejäsi etkä ottanut vastaan syntien anteeksiantoa, -
sinun pitää tehdä se nyt.
Aikamme on tältä päivältä lopussa, mutta voit soittaa meille.
Rukoilemme puolestasi. Sano vain, että haluat ottaa Jeesuksen -
Pelastajaksesi ja saada uskon kautta pääsyn siihen, mitä Hän on tehnyt.
Sinut johdatetaan rukoukseen, ja voit saada pelastuksen -
ja täyden anteeksiannon ja astua suoraan Jumalan läsnäoloon.
MUUTTUNEET SYDÄMET
Henkesi muuttui, kun synnyit uudesti. Se luotiin vanhurskaaksi ja pyhäksi.
Jakeen Ef. 1:13 mukaan Pyhä Henki sinetöi sinut.
Pyhä Henki on sulkenut sisäänsä täydellisen, -
uudestisyntyneen henkesi. Jos olet antanut elämäsi Jumalalle -
ja seuraat Häntä, olet menestys, vaikka joutuisit vankilaan.
Sinulle on valehdeltu. Jumala on mieltynyt sinuun ja rakastaa sinua -
enemmän kuin kukaan meistä tietää.
Minulla ei enää ollut mitään syytä -
olla sairas, kärsiä kivuista tai pelätä.
Ajattelin, etten ollut tarpeeksi hyvä. Jumala ei antaisi tekojani anteeksi.
Sitten törmäsin Andrewin opetukseen Jumalan luonnosta YouTubessa.
Se muutti elämäni.
Haluan vain kiittää Andrewia kaikesta siitä, mitä hän opettaa.
Hän on siunaus koko maailmalle.
OLE OSA MUUTOSTA JA UUDISTUMISTA.
TULE YHTEISTYÖKUMPPANIKSEMME.
Kutsun sinut Coloradoon viettämään kanssamme hienon viikon -
raamattukoulumme uusissa tiloissa.
Kesän raamattukonferenssi järjestetään 29.6.―3.7.2015.
Se sopii perheille, sillä siellä on mukavaa ohjelmaa -
niin aikuisille, lapsille kuin nuorillekin.
Kokouksia on aamuin illoin.
Aamulla puhuvat raamattukoulumme opettajat, illalla palvelen minä.
Tulemme pitämään hauskaa Woodland Parkin uusissa tiloissa.
Muista siis konferenssimme 29.6.―3.7.2015 Coloradossa.
Terveisiä kaikille katsojillemme Australiassa.
Meillä on nyt uusi toimisto Australian Kultarannikolla.
Kävin siellä äskettäin. Se oli kolmas matkani Australiaan, -
ja palaute oli niin hyvää, että päätimme avata sinne toimiston.
Halusin kertoa teille siitä, jotta voitte tehdä tilauksia sen kautta.
Palvelunumero näkyy ruudulla. Haluamme olla teille siunauksena -
ja auttaa teitä pääsemään käsiksi Jumalan Sanan totuuksiin.
Tässä ovat siis Australian- toimistomme yhteystiedot.
Haluan kutsua sinut ARMI-konferenssiimme.
ARMI on yhteistyöjärjestömme.
Kokous pidetään tiloissamme Woodland Parkissa 24.―26.3.2015.
Järjestön tarkoitus on saattaa kaikki työkalut ja resurssit, -
jotka Jumala on minulle ja raamattukoulullemme antanut, -
muidenkin pastorien käyttöön. Jäseniä on kaikkialta maailmasta.
Keith Moore palvelee kanssani. Konferenssista tulee hieno.
Muista: 24.―26.3.2015 Coloradon Woodland Parkissa.
Synnyin tähän seurakuntaan.
Sanottiin, että jos emme kuuntelisi, Jumala kurittaisi meitä sairauksilla, -
elämässämme tapahtuisi jotain ikävää tai voisimme jopa kuolla.
ARMON KOHTAAMISIA
TOSITARINOITA JUMALAN IHMEELLISESTÄ ARMOSTA
Nimeni on Virginia. Eräänä päivänä avasin television, -
ja jostain kumman syystä miehen ääni täytti olohuoneeni.
Minulla ei ollut tv-antennia. Käytin tv:tä vain videoiden katseluun.
Jostain tuli tämä ääni. Kuvaa ei näkynyt, vain ääni kuului.
Jeesus otti rangaistuksesi. Hän kärsi syntiesi tähden.
Hän meni helvettiin, ja Hänet herätettiin kuolleista.
Saat lahjaksi iankaikkisen elämän.
Minun oli pakko kuunnella. Jumala alkoi opettaa Sanaansa.
Näiden opetusten kautta kuulin Jeesuksesta, joka oli Jumala.
Hän meni ristille ja otti pois syntimme. Se oli ihmeellistä.
Jumala alkoi kohdata sydäntäni ja muuttaa elämääni.
Hän vapauttaa meidät. Se on totuus. En ollut ennen kokenut sitä.
Se on mahtavaa! Nyt tiedän, että olen vapaa Kristuksessa!
Room. 6:14 "Sillä synnin ei pidä teitä vallitseman, -
koska ette ole lain alla, vaan armon alla."
Suomennos: Anni Lähteenmäki